stanford-oval/wikipedia huggingface dataset:
Paljasnaamalepakko

| Paljasnaamalepakko> Uhanalaisuusluokitus |
| --- | --- |
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Lepakot Chiroptera
Heimo::  Siipat Vespertilionidae
Suku::  Ia
Laji::  io
Kaksiosainen nimi
 Ia io  Thomas, 1902 
 Levinneisyysalue
Katso myös
   Paljasnaamalepakko Wikispeciesissä   Paljasnaamalepakko Commonsissa 
Infobox OKNimi-testi OKIUCN-testi OK: 
Paljasnaamalepakko (Ia io) on siippoihin kuuluva lepakko. Se on yleinen Itä- ja Kaakkois-Aasiassa (Kiinassa, Intiassa, Laosissa, Nepalissa, Thaimaassa ja Vietnamissa) ja elää pääasiassa kalkkikiviluolissa 400–1700 metrin korkeudella. Lepakon pesimäpaikkoja on löydetty sekä luolien suuaukoilta että 1,5 kilometrin syvyydeltä luolastoista.
Paljasnaamalepakko kasvaa 90–105 millimetrin mittaiseksi. Väriltään se on päältä ruskea ja alapuolelta harmahtava.
Lepakon elintavoista ja käyttäytymisestä ei tiedetä paljon. Se elää usein pienissä ryhmissä ja syö monien muiden siippojen tapaan hyönteisiä. Lepakko lähtee nukkumapaikaltaan ruuanhakuun jo varhain iltapäivällä. Talveksi se voi muuttaa lämpimämmille alueille.
Kansainvälinen luonnonsuojeluliitto määrittelee paljasnaamalepakon elinvoimaiseksi. Eräs lajiin kohdistuvista uhkista on ihminen, joka tuhoaa sen elinalueita; useita luolia on muutettu turistinähtävyyksiksi. Lepakoita häiritsevät myös niiden ulostetta keräävät maanviljelijät. Lisäksi hyönteismyrkkyjen liiallinen käyttö uhkaa paljasnaamalepakon tulevaisuutta.
Perunasalaatti

Perunasalaattia
Perunasalaatti on kylmä lisäke, jota voi nauttia alkuruokana tai lisukkeena. Yleisesti perunasalaattia nautitaan uudenvuodenjuhlissa ja vappuna keitettyjen nakkien kera. Perunasalaattia voi valmistaa itse, mutta sitä löytyy ympärivuotisesti myös kauppojen eineshyllyiltä.
Perunasalaattiin kannattaa valita kiinteämaltoinen, ei-jauhoinen perunalajike, joka merkitään suomalaisissa perunapusseissa vihreällä merkinnällä.
Perunasalaatti valmistetaan keitetyistä ja kuutioiduista kylmistä perunoista, hakatusta kelta- tai punasipulista, kuutioidusta suolakurkusta, purjosipulista, omenasta, kapriksesta tai näiden yhdistelmistä. Perusainesten sekaan lisätään kastike. Kastike on yleensä kermaviili- tai majoneesipohjainen, johon voi lisätä mausteeksi silputtua persiljaa, mustapippuria, yrttisuolaa tai sinappia mieltymysten mukaan. Sekoittamisen jälkeen perunasalaatin annetaan maustua kylmässä vähintään tunnin, mielellään yön yli. Tarjoilua varten salaatin voi koristella ruohosipulin varsilla.
Aiheesta muualla

Wikimedia Commonsissa on kuvia tai muita tiedostoja aiheesta .
Perunasalaatti Kotikokki.
Perunasalaatti. Herkut.net. Arkistoitu 23.7.2006.
Alvin ja pikkuoravat (elokuva)

| Alvin ja pikkuoravat> Alvin and the Chipmunks |
| --- | --- |

Ohjaaja:  Tim Hill
Käsikirjoittaja:   Käsikirjoitus:  Jon Vitti  Will McRobb  Chris Viscardi  Tarina:  Jon Vitti 
Perustuu:  Ross Bagdasarianin luomiin Alvin ja pikkuoravat hahmoihin
Tuottaja:   Janice Karman  Ross Bagdasarian 
Säveltäjä:  Christopher Lennertz
Kuvaaja:  Peter Lyons Collister
Leikkaaja:  Peter E. Berger
Lavastaja:  Richard Holland
Koreografi:  Rosero McCoy
Erikoistehosteet:   William H. Schrimer  Alan E. Lolimer 
Pääosat:   Jason Lee  David Cross  Cameron Richardson  Jane Lynch  Justin Long  Matthew Gray Gubler  Jesse McCartney 
Valmistustiedot
Valmistusmaa:  Yhdysvallat
Tuotantoyhtiö:   20th Century Fox  Fox 2000 Pictures  Regency Enterprises  Bagdasarian Company  Dune Entertainment III LLC 
Levittäjä:  InterCom Netflix Disney+
Ensi-ilta:   Yhdysvallat 14. joulukuuta 2007  Suomi 8. helmikuuta 2008 
Kesto:  92 min
Alkuperäiskieli:  englanti
Budjetti:  60 milj. USD 
Seuraaja:  Alvin ja pikkuoravat 2
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Alvin ja pikkuoravat (engl. Alvin and the Chipmunks) on elokuva vuodelta 2007. Suomen ensi-ilta oli 8. helmikuuta 2008. Päähenkilöinä ovat oravat, jotka olivat myös samannimisessä televisiosarjassa Alvin ja pikkuoravat. Ihmispääosaa esittää Jason Lee, joka esittää lauluntekijä Dave Sevilleä, joka saa oravilta apua. Elokuvan on ohjannut Tim Hill.
Alvin ja pikkuoravat on saanut jatkoa elokuvilla Alvin ja pikkuoravat 2, Alvin ja pikkuoravat 3 ja Alvin ja pikkuoravat: Reissussa.
Juoni

Kaikki alkaa siitä, kun kolmen oravan Alvinin, Simon ja Teron kotikuusi kaadetaan, ja seuratessaan kotiaan, oravat joutuvat kaupunkiin erääseen rakennukseen. Herkkukorin houkuttelevina ne loikkaavat säveltäjä Daven matkaan, ja päätyvät tämän kotiin. Dave ei osaa tehdä musiikkia, ja huomatessaan oravien olevan taitavia laulajia, hän tekee sopimuksen niiden kanssa. Oravat saavat asua hänen luonaan, jos he laulavat hänelle kappaleitaan.
Lopulta pikkuoravien suosio kasvaa, ja heille ehdotetaan levysopimusta. Daven tylyn käytöksen takia oravat muuttavat levyttäjä Ianin luokse, joka palvoo heitä, ja ovelasti saa kaiken suosion itselleen. Hän aikoo lähteä kuuluisuudeta väsyneiden oravien kanssa pitkälle maailmankiertueelle, mikä ei sovi Davelle, joka viime hetkellä lähtee hakemaan oravia kotiin. Hän ei meinaa onnistua, mutta lopulta Alvin, Simo ja Tero pinkovat itse Daven luokse kesken esityksen, ja pääsevät kotiin. Sen jälkeen Ian ei enää häiritse heitä, ja Dave kohtaa elämänsä naisen, jonka suhteiden parannuksessa pikkuoravat yrittävät kaikin puolin auttaa häntä.
Rooleissa > Suomenkieliset äänet

| 0 | 1 | 2 |
| --- | --- | --- |
|  Antti Jaakola   | … |  Dave   |
|  Petri Hanttu   | … |  Ian   |
|  Sara Welling   | … |  Claire   |
|  Ella Pyhältö   | … |  Gail   |
|  Jon-Jon Geitel   | … |  Alvin   |
|  Petrus Kähkönen   | … |  Simo   |
|  Samuel Harjanne   | … |  Tero   |
|  Saara Lehtonen   | … |  sivuäänet   |
|  Jenni Sivonen   | … |  sivuäänet   |
|  Kari Tamminen   | … |  sivuäänet   |
|  Aku Laitinen   | … |  sivuäänet   |
|  Antti Matikainen   | … |  sivuäänet   |
|  Hannele Karppinen   | … |  sivuäänet   |
|  Tiina Pölönen   | … |  sivuäänet   |
|  Antti LJ Pääkkönen   | … |  sivuäänet   |
Rooleissa > Näyttelijät

| 0 | 1 | 2 |
| --- | --- | --- |
|  Jason Lee   | … |  Dave   |
|  David Cross   | … |  Ian   |
|  Cameron Richardson   | … |  Claire   |
|  Jane Lynch   | … |  Gail   |
|  Justin Long   | … |  Alvin (ääni)   |
|  Matthew Gray Gubler  | … |  Simon (ääni)   |
|  Jesse McCartney   | … |  Theodore (ääni)   |
Aiheesta muualla

Sitaatteja aiheesta Alvin and the Chipmunks (film) Wikisitaateissa
Elokuvan kotisivut (Arkistoitu – Internet Archive) (englanniksi)
Alvin ja pikkuoravat (elokuva) Internet Movie Databasessa (englanniksi)
Anta

Anta voi viitata seuraaviin:
anta, klassisessa arkkitehtuurissa sivuseinän jatke
antatemppeli,  klassisessa arkkitehtuurissa pieni temppeli, jossa on vain pronaos ja cella
Anta, urheiluvälinemerkki
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Anta”, voi hakea sivunnimihaulla, laajalla sivunnimihaulla tai tekstihaulla.
Ant-Wuorinen

Ant-Wuorinen on suomalainen sukunimi, joka oli 2. heinäkuuta 1930 asti Wuorinen. Se on muun muassa seuraavien henkilöiden sukunimi:
Anna-Kaisa Ant-Wuorinen (s. 1957), kuvanveistäjä ja diplomi-insinööri
Jalo Ant-Wuorinen (1888–1939), diplomi-insinööri, analyyttisen kemian lehtori ja patenttiasiamies
Olli Ant-Wuorinen (1904–1993), kemisti ja professori
Paavo Ant-Wuorinen (1897–1962), virkamies, Patentti- ja rekisterihallituksen ylijohtaja 1942–1962
Wellamo Paasikivi-Ant-Wuorinen (1900–1966), hammaslääkäri.
Perunamakkara

Perunamakkara
Perunamakkara on makkara, jossa on mukana perunaa. Se on läheistä sukua ryynimakkaralle, mutta ryynien sijasta täytteenä käytetään perunaa.
Perunamakkara on suomalainen perinneruoka, erityisesti Karkkilassa. Perinteisesti sitä valmistettiin syksyisin teurastuksen yhteydessä.
Aiheesta muualla

Sakari Nupponen: Näitä makkaroita Suomessa syötiin ennen HK:n valtakautta Helsingin Uutiset 6.8.2020
Anton Westerberg

Anton Fredrik Westerberg (18. heinäkuuta 1888 Kirkkonummi – 5. heinäkuuta 1944) oli suomalainen ruotsin kielellä kirjoittanut kirjailija. Hän käytti nimimerkkiä Ån Botvidsson.
Westerbergin vanhemmat olivat maanviljelijä Frans Julius Westerberg ja Ida Sofia Strömstén. Hän toimi kansakoulunopettajana 1912—1914 ja tilapäisenä kansakoulujen tarkastajana 1922—1923. Myöhemmin Westerberg työskenteli vakuutusvirkailijana Helsingissä.
Westerbergin puoliso oli Elin Elisabet Granberg, heidän pojastaan Thor-Ulf Viking Westerbergistä (s. 1915) tuli lääkäri.
Teoksia

Nimimerkillä Ån Botvidsson:
Prolog vid Järsö ungdomsföreningshems invigningsfest den 12. XII. 1920.         Helsingfors 1920
Havsvargarna : en forntidssaga.        Schildt, Helsingfors 1939
Pajalampi (Mikkeli)

| Pajalampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°21′42″N, 27°01′44″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Herajärveen 
Järvinumero:  14.978.1.052
Mittaustietoja
Pinnankorkeus:  91,7 m  
Pituus:  140 m  
Leveys:  80 m  
Rantaviiva:  0,359 km  
Pinta-ala:  0,84 ha  
Saaria:  ei saaria 
 fiPajalampi 
Pajalampi  on Etelä-Savossa Mikkelissä  Tainan lähellä sijaitseva lampi.
Maantietoa

Lampi on 140 metriä pitkä, 80 metriä leveä, ja sen pinta-ala on 0,8 hehtaaria. Lammella ei ole kartan mukaan saaria.  Sen rantaviivan pituus on 350 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Tainaveden valuma-alueeseen (14.978) se kuuluu. Lammen vedenpinnan korkeus on 91,7 metriä mpy.
Panimoyhtiö Hiisi

| Panimoyhtiö Hiisi |
| --- | --- |

Yritysmuoto:  Osakeyhtiö
Perustettu:  2013
Toimitusjohtaja:  Mikko Toni Olavi Mäkelä
Kotipaikka:  Lutakonaukio 3, Jyväskylä
Toimiala:  Panimo
Tuotteet:  Olut
Kotisivu:  hiisi.beer
Infobox OKVirheellinen NIMI-arvo: 
Panimoyhtiö Hiisi on suomalainen Jyväskylässä toimiva pienpanimo. Moni panimon oluen nimi on saanut inspiraatiota suomalaisesta mytologiasta ja suuri osa oluista on vegaanisia. Vuoden 2021 Suomen paras olut -kilpailussa Hiisi voitti ensimmäisen sijan stout ja portteri -sarjassa oluellaan Ikiiurso. Panimoyhtiöllä on Jyväskylässä myös Hiisi Taproom -ravintola.
Ant Financial

| Ant Financial Services Group |
| --- | --- |

Yritysmuoto:  Alibaba Groupin tytäryritys
ISIN:  CNE1000044N1
Perustettu:  19.10.2000
Toimitusjohtaja:  Hu Xiaoming ("Simon" Hu)
Puheenjohtaja:  Jin Xiandong ("Eric" Jin)
Kotipaikka:  Hangzhou, Kiina
Toimiala:  rahoitus
Tuotteet:  mm. Alipay-mobiilimaksaminen, kuluttajaluoton myöntäminen
Emoyhtiö:  Alibaba Group
Kotisivu:  www.antfin.com
Infobox OKVirheellinen NIMI-arvo: 
Ant Financial Services Group (kiinaksi: 蚂蚁金服, aikaisemmin Alipay) on kiinalainen Alibabasta irtaantunut pankki- ja rahoitusteknologiayhtiö (ns. fintech). Ant Financialin tytäryhtiöitä ovat Alipay, jonka tuote on suosittu Alipay-maksutapa, ja luottoluokitusyhtiö Sesame Credit (Zhima Credit). 16. lokakuuta 2014 Alipay uudelleenbrändättiin Ant Financial Services -nimellä. Vuonna 2018 Ant Financialin markkina-arvoksi on arvioitu 150 miljardia Yhdysvaltain dollaria. Kesäkuussa 2018 Ant Financial keräsi markkinoilta rahoitusta 14 miljardia Yhdysvaltain dollaria, mitä The Times of India -lehti nimitti yksityisten yritysten kaikkien aikojen suurimmaksi yksittäiseksi rahoituskierrokseksi.
Elokuussa 2017 Ant Financialilla oli 520 miljoonaa asiakasta Kiinassa. Toukokuussa 2018 uutisoitiin, että Alipayllä oli 870 miljoonaa käyttäjää ja Ant Financial oli tuolloin myöntänyt yhteensä 322 miljardin juanin arvosta kuluttajaluottoa.
Tammikuussa 2018 Yhdysvallat esti Ant Financialin aikeen texasilaisen MoneyGramin ostamisesta. Syyksi ilmoitettiin Yhdysvaltain kansalaisten tunnistamiseen käytettävän datan kerääminen. Ant Financial oli toukokuuhun 2018 mennessä hankkinut osuuksia maksupalveluyrityksistä esimerkiksi Intiassa (Paytm), Thaimaassa (Ascend) ja Singaporessa (M-Daq).
Pekka Töpöhäntä (täsmennyssivu)

Pekka Töpöhäntä voi tarkoittaa ainakin seuraavia:
Pekka Töpöhäntä, Gösta Knutssonin lastenkirjasarja ja sen päähahmo
Pekka Töpöhäntä, vuonna 1981 valmistunut ruotsalainen animaatioelokuva
Pekka Töpöhäntä, vuonna 2020 valmistunut ruotsalainen animaatioelokuva
Pekka Töpöhäntä, vuosina 1964–1965 tehty animaatiosarja
Pekka Töpöhäntä, vuonna 1997 tehty näytelty television joulukalenterisarja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pekka Töpöhäntä”, voi hakea sivunnimihaulla, laajalla sivunnimihaulla tai tekstihaulla.
Anders Kronborg

| Anders Kronborg> Kansankäräjien jäsen |
| --- | --- |
 5. kesäkuuta 2019 –  
Henkilötiedot
Syntynyt: 18. maaliskuuta 1982 (ikä 42) Esbjerg, Tanska
Kansalaisuus:  tanskalainen
Tiedot
Puolue:  Sosiaalidemokraatit
Anders Kronborg (18. maaliskuuta 1982 Esbjerg, Tanska) on tanskalainen sosiaalidemokraattinen poliitikko ja kansankäräjien jäsen kesäkuusta 2019 lähtien. Kronborg valittiin kansankäräjille Etelä-Jyllannin vaalipiiristä. Kronborg on koulutukseltaan opettaja Riben valtionseminaarista.
Anton Wilhelm Amo

Anton Wilhelm Amo (lat. Antonius Guilielmus Amo Afer ab Aximo in Guinea) (1703–1756) oli ensimmäinen tunnettu afrikkalaistaustainen filosofi Saksassa. Hän syntyi Nkubeamissa lähellä Aximiaa nykyisessä Ghanassa.
Elämä ja työ

Amo tuli Eurooppaan epäselviä reittejä pitkin. Hän tuli Amsterdamista Brunswickin herttuan hoviin ja sai kasteen tämän suojeluksessa. Amo opiskeli Wittenbergissä ja väitteli siellä filosofian tohtoriksi. Työskenneltyään Jenassa, Hallessa ja Wolfenbüttelissä hän palasi Afrikkaan.
Vastaanotto

Viime vuosina Saksassa on ehdotettu julkisten aukioiden nimeämistä Amon mukaan, ja joissakin tapauksissa se on jo toteutettu (esim. Stuttgartissa). Häntä muistettiin useissa museonäyttelyissä, kuten "Anton Wilhelm Amo. Between the Worlds" Wittenbergissä vuonna 2024.
Pekka Tuunanen

Martti Pekka Tuunanen (s. 31. tammikuuta 1951 Punkaharju) on suomalainen prikaatikenraali evp.
Tuunanen syntyi maanviljelijä Viljo Tuunasen ja Martta Silvennoisen perheeseen. Hänen puolisonsa vuodesta 1981 on Inkeri Isosalo.
Tuunanen tuli ylioppilaaksi Parikkalan yhteislyseosta 1972, Kadettikoulusta hän valmistui 1976 ja Sotakorkeakoulusta 1989. Tuunanen toimi lentoupseerina Karjalan lennostossa vuodesta 1976 ja Ilmavoimien koelentäjänä  1979–1987. Ilmavoimien esikunnan toimistoesiupseeri hän oli vuodesta 1989 ja toimistopäällikkö vuodesta 1991. Oltuaan puolustusministeriön erityistehtävissä  1991 hän palasi Ilmavoimien esikunnan päällikkötehtäviin vuosiksi 1992–1996. Satakunnan lennoston komentajana Tuunanen toimi vuodesta 1997 ja Ilmavoimien esikunnan päällikkönä vuodesta 1998. Tuunanen jäi eläkkeelle vuonna 2006. Vuoden 2009 alusta hänet valittiin Maanpuolustuskoulutusyhdistyksen toiminnanjohtajaksi. Tätä tehtävää Tuunanen hoiti vuoteen 2015 asti, oltuaan jo aiemmin yhdistyksen Ilmapuolustuspiirin päällikkö.
Tuunanen ylennettiin vänrikiksi 1973, luutnantiksi 1976, yliluutnantiksi 1978, kapteeniksi 1984, majuriksi 1988, everstiluutnantiksi 1991, everstiksi 1996 ja prikaatikenraaliksi 1999.
Paljassaaren satama

Paljassaaren satamaa.
Paljassaaren satama (vir. Paljassaare sadam) on Viron Tallinnassa Tallinnanlahden rannalla sijaitseva tavarasatama.
Se on pienehkö tavarasatama, jonka kautta kulkee vuosittain noin kolme miljoonaa tonnia tavaraa, lähinnä hiili- ja öljytuotteita sekä sahatavaraa. Sataman omistaa Tallinna Sadam -yhtiö.
Aiheesta muualla

Kuvia tai muita tiedostoja aiheesta Paljassaaren satama Wikimedia Commonsissa
Patrick Wilson

| Patrick Wilson |
| --- | --- |
 Patrick Wilson vuonna 2014.
Henkilötiedot
Koko nimi:  Patrick Joseph Wilson
Syntynyt: 3. heinäkuuta 1973 (ikä 51) Norfolk, Virginia, Yhdysvallat
Ammatti:  näyttelijä, laulaja
Puoliso:  Dagmara Dominczyk (2005–)
Näyttelijä
Aktiivisena:  1996–
Merkittävät roolit:  Hard Candy Watchmen Riivattu Kirottu
Aiheesta muualla
IMDb 
Elonet
Patrick Joseph Wilson (s. 3. heinäkuuta 1973 Norfolk, Virginia, Yhdysvallat) on yhdysvaltalainen näyttelijä ja laulaja. Hän on näytellyt muun muassa Raoulia elokuvassa Oopperan kummitus, Dania elokuvassa Watchmen ja Ed Warrenia elokuvissa Kirottu ja Kirottu 2.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2001 | My Sister’s Wedding | My Sister’s Wedding | Quinn |
| 2004 | The Alamo | The Alamo | William Barret Travis |
| 2004 | Oopperan kummitus | The Phantom of the Opera | Raoul, Chagnyn varakreivi |
| 2005 | Hard Candy | Hard Candy | Jeff Kohlver |
| 2006 | Little Children | Little Children | Brad Adamson |
| 2006 | Juoksee saksien kanssa | Running with Scissors | Michael Shephard |
| 2007 | Purple Violets | Purple Violets | Brian Callahan |
| 2007 | Evening | Evening | Harris Arden |
| 2007 | Brothers Three: An American Gothic | Brothers Three: An American Gothic | Peter |
| 2008 | Life in Flight | Life in Flight | Will |
| 2008 | Lakeview Terrace – tarkkailun alla | Lakeview Terrace | Chris Mattson |
| 2008 | Passengers | Passengers | Eric Clark |
| 2009 | Watchmen | Watchmen | Daniel Dreiberg / Yöpöllö II |
| 2010 | Riivattu | Insidious | Josh Lambert |
| 2010 | The A-Team | The A-Team | Lynch |
| 2010 | Vaihtamalla paranee | The Switch | Roland |
| 2010 | Morning Glory | Morning Glory | Adam Bennett |
| 2012 | Prometheus | Prometheus | Elizabethin isä |
| 2013 | Kirottu | The Conjuring | Ed Warren |
| 2013 | Insidious: Chapter 2 | Insidious: Chapter 2 | Josh Lambert |
| 2014 | Jack Strong | Jack Strong | Daniel |
| 2014 | Space Station 76 | Space Station 76 | Glenn |
| 2014 | Stretch  | Stretch  | Stretch |
| 2014 | Big Stone Gap | Big Stone Gap | Jack MacChesney |
| 2014 | Let’s Kill Ward’s Wife | Let’s Kill Ward’s Wife | David |
| 2015 | Zipper | Zipper | Sam Ellis |
| 2015 | Home Sweet Hell | Home Sweet Hell | Don Champagne |
| 2015 | The Man on Carrion Road | The Man on Carrion Road | Wallace |
| 2015 | Bone Tomahawk | Bone Tomahawk | Arthur O’Dwyer |
| 2016 | Kirottu 2 | The Conjuring 2 | Ed Warren |
| 2016 | The Founder | The Founder | Rollie Smith |
| 2018 | Aquaman | Aquaman | Orm / Merimestari |
| 2019 | Annabelle Comes Home | Annabelle Comes Home | Ed Warren |
| 2019 | In the Tall Grass | In the Tall Grass | Ross Humboldt |
| 2019 | Midway | Midway | Edwin T. Layton |
| 2021 | Kirottu 3: Paholaisen vallassa | The Conjuring: The Devil Made Me Do It | Ed Warren |
| 2021 | Moonfall | Moonfall | Brian Harper |
| 2023 | Insidious: Fear the Dark | Insidious: Fear the Dark | Josh Lambert |
| 2023 | Aquaman and the Lost Kingdom | Aquaman and the Lost Kingdom | Orm |

Televisiosarjat
| Vuosi | Nimi | Rooli | Jaksot |
| 2003 | Angels in America | Joe Pitt | ”Part 1 Millennium Approaches” ”Part 2 Perestroika” |
| 2009 | American Dad | Jim (äänirooli) | ”Wife Insurance” |
| 2011–2012 | A Gifted Man | Michael Holt | 16 jaksoa |
| 2013 | Girls | Joshua | One Man’s Trash |
| 2015 | Fargo | Lou Solverson | 10 jaksoa |
Aiheesta muualla

Wikimedia Commonsissa on kuvia tai muita tiedostoja aiheesta .
Patrick Wilson Internet Movie Databasessa. (englanniksi)
Peltojen kipsikäsittely

Peltojen kipsikäsittelyssä kipsiä levitetään pelloille vähentämään sieltä vesistöihin karkaavaa fosforikuormaa. Kipsikäsittely on todettu toimivaksi vesiensuojelukeinoksi, sillä kipsi vähentää fosforikuormaa tehokkaammin ja edullisemmin kuin mikään muu vaihtoehto.
Kipsikäsittely

Itämeren alueen suurimpia ympäristöhaasteita on fosforikuormitus. Noin 60 prosenttia vesiä rehevöittävästä fosforista on peräisin maataloudesta, jota harvoin viljelijä pystyy estämään maanviljelytoimien ohessa. Fosforia tarvitaan viljelykasvien kasvattamiseen, mutta ongelmaksi muodostuu pelloilta valuva vesi, joka kuljettaa maata ja samalla fosforia pelloilta vesistöihin. Kipsi on osoittaunut tehokkaaksi ratkaisuksi sitomaan fosforia peltoon kasvien käytettäväksi. Kipsi vahvistaa ionitasapainoa ja parantaa maan rakennetta, jolloin fosfori säilyy kasvien käytettävissä, eikä huuhtoudu peltomaasta vesistöihin.  Kipsikäsittelyn avulla fosforihuuhtoutumaan voidaan vähentää tehokkaammin kuin nykyisin käytössä olevilla vesiensuojelukeinolla. Lisäksi kipsikäsittely vaikuttaa fosforihuuhtoutumaan nopeammin ja edullisemmin kuin nykyiset keinot.
Kalsiumsulfaatin eli kipsin liuetessa peltomaahan se edistää fosforin sitoutumista maahiukkasiin, säilyttäen fosforin kasvien käytettävissä ja parantaa maan mururakennetta. Fosforin huuhtoutuminen sekä eroosio vähenevät ehkäisten vesistöjen rehevöitymistä. Samalla myös orgaanisen hiilen huuhtoutuminen vesistöihin vähenee. Kipsikäsittelyyn hyödynnettävät peltomaat rajautuvat vain meriin laskeville valuma-alueille, sillä kipsi sisältää sulfaattia ja merivedessä on luontaisesti korkea sulfaattipitoisuus.  Kipsikäsittely järvien läheisyydessä aiheuttaisi kerrostuneisuutta.  Liiallinen sulfaatin määrä järvessä ja vesistöissä edistää myös niiden rehevöitymistä.
Kipsikäsittely > Tutkimusta peltojen kipsikäsittelyn vaikutuksesta vesistön fosforikuormitukseen

Esimerkiksi Ekholm et al. (2012) ovat tutkineet kipsikäsittelyn vaikutusta vesistön fosforikuormitukseen. Heidän tutkimusalueenaan oli Lepsämänjoki, joka virtaa Suomenlahteen. Yhteensä 93 hehtaaria peltoa käsiteltiin kipsillä.  Kipsiä levitettiin vuonna 2008 ja tuloksista raportoitiin seuraavan kolmen vuoden ajan. Fosforipitoisuuksia vertailtiin siihen, mitä ne olivat olleet ennen kipsikäsittelyä sekä kontrollialueeseen, jolle kipsiä ei levitetty.
Tutkimuksen mukaan kipsi vähensi partikkelifosforin määrää vedessä keskimäärin 64 %. Liukoisen fosforin määrää kipsi vähensi arviolta 29 %. Jälkimmäinen arvio on epävarmempi, koska liukoisen fosforin pitoisuuden tutkimiseen oli saatavilla vain vähän dataa.
Kipsistä aiheutuvat kustannukset ja sen levitysmäärät

SAVE-hankkeessa on tutkittu, että kipsikäsittelyn avulla on mahdollista vähentää fosforikuormitusta Itämereen 100 000 kg:lla. Levittämisestä aiheutuvat kustannukset per hehtaari olisi 220 euroa. Kipsiä tulisi levittää 4 000 kg hehtaarille.  Muutokset näkyisivät Itämeren sisäosissa. Fosforikuorman vähennys per kilogramma on 60-70 euroa.   On tehty myös tutkimusta siitä, että yksi kipsikäsittely sitoo fosforia 3-4 vuodeksi.
Pajalammi

| Pajalammi |
| --- | --- |
Valtiot:  Suomi
Maakunnat:  Kanta-Häme
Kunnat:  Tammela
Koordinaatit:  60°46′51″N, 23°49′11″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue (35.93)
Laskujoki:  ei ole 
Järvinumero:  35.931.1.003
Mittaustietoja
Pinnankorkeus:  97,2 m 
Rantaviiva:  1,017 km 
Pinta-ala:  0,0416 km² 
 fiPajalammi 
Pajalammi on Kanta-Hämeessä Tammelassa Kaukolannummella sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järven ranta on Saaren kansanpuiston länsipuolen rajana.
Maantiede

Järven pinta-ala on 4,2 hehtaaria ja se on 300 metriä pitkä ja 250 metriä leveä. Järveen ei laske tulo-ojia eikä siitä lähde laskuojaa. Se saa vetensä pääaisassa pohjavedestä. Järven rantaviiva on 1,0 kilometriä pitkä ja sen ranta on pääosin Kaukolannummen alueen kangasmaastoa. Lammen itäpuolella kulkee Kaukolanharju, jonka rinne laskee suoraan lampeen. Itäranta onkin Saaren kansanpuiston raja. Rannoille on rakennettu neljä asuntoa, joille johtaa tiet Kaukolan kylältä.